CELEX: 32020D0790
Language: da
Date: 2020-06-09 00:00:00
Title: Rådets afgørelse (EU) 2020/790 af 9. juni 2020 om den holdning, der skal indtages på Den Europæiske Unions vegne i det blandede udvalg og i underudvalget om handel og investering, som er nedsat ved rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde, til vedtagelsen af afgørelser om det blandede udvalgs forretningsorden og forretningsordenen for underudvalget om handel og investering

17.6.2020   
               
               
                  DA
               
               
                  Den Europæiske Unions Tidende
               
               
                  L 193/5
               
            
         RÅDETS AFGØRELSE (EU) 2020/790
         af 9. juni 2020
         om den holdning, der skal indtages på Den Europæiske Unions vegne i det blandede udvalg og i underudvalget om handel og investering, som er nedsat ved rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde, til vedtagelsen af afgørelser om det blandede udvalgs forretningsorden og forretningsordenen for underudvalget om handel og investering
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde (1) (»aftalen«) trådte i kraft den 1. november 2017.
                  
               
                     (2)
                  
                  
                     Ved aftalens artikel 56, stk. 1, nedsættes der et blandet udvalg, der skal sikre, at aftalen fungerer og gennemføres korrekt (»det blandede udvalg«).
                  
               
                     (3)
                  
                  
                     I henhold til aftalens artikel 56, stk. 6, skal det blandede udvalg selv vedtage sin forretningsorden, og i henhold til aftalens artikel 56, stk. 4, kan det nedsætte specialiserede arbejdsgrupper til at bistå det i udøvelsen af sine opgaver.
                  
               
                     (4)
                  
                  
                     Ved aftalens artikel 28, stk. 1, nedsættes der et underudvalg om handel og investering.
                  
               
                     (5)
                  
                  
                     Ifølge aftalens artikel 28, stk. 3, skal underudvalget om handel og investeringer selv vedtage sin forretningsorden.
                  
               
                     (6)
                  
                  
                     For at sikre en effektiv gennemførelse af aftalen bør det blandede udvalgs forretningsorden og forretningsordenen for underudvalget om handel og investering vedtages så snart som muligt.
                  
               
                     (7)
                  
                  
                     Det er hensigtsmæssigt at fastlægge den holdning, der skal indtages på Unionens vegne i det blandede udvalg og i underudvalget om handel og investering.
                  
               
                     (8)
                  
                  
                     Den holdning, som Unionen skal indtage i det blandede udvalg og i underudvalget om handel og investering, bør derfor baseres på udkastene til afgørelser fra det blandede udvalg og fra underudvalget om handel og investering —
                  
               VEDTAGET DENNE AFGØRELSE:
         
            Artikel 1
            
               1.   Den holdning, der skal indtages på Unionens vegne i det blandede udvalg, som er nedsat ved rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde (»aftalen«), baseres på udkastet til det blandede udvalgs afgørelse (2).
            
            
               2.   Den holdning, der skal indtages på Unionens vegne i underudvalget om handel og investering, som er nedsat ved aftalen, baseres på udkastet til afgørelse truffet af underudvalget om handel og investering (2).
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 9. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  EUT L 326 af 9.12.2017, s. 7.
         
            (2)  Jf. dokument ST 6856/20 på http://register.consilium.europa.eu